29. schôdza NR SR - 7.deň - B. popoludní
Dátum: 2014-02-06
Poslanec: Hlina, Alojz (-)
Druh vystúpenia: Vystúpenie

Pani predsedajúca, ak dovolíte, ja som naozaj prišiel aj som začal s tým, aby sme si to nepokazili. Minule som avizoval, že, prosím vás, nechcem tak veľa. Je to raz za mesiac plus-mínus. Toto, čo mi ukazujete, je formálne zastupovanie. Tomu ja rozumiem. O 14.00 hodine tu stál pán premiér, odbil si svojich pätnásť minút a zmizol. Ja by som bol rešpektoval, keby povedal, že: „Prepáčte, budem musieť odísť. Počas mojej neprítomnosti na tomto bode a nasledujúcom bode ma zastúpi pán Kažimír. Vtedy by som povedal, že je to v zmysle štábnej kultúry. Možno ste tu mali nejaké zvykové práva, ale ja nie som povinný rešpektovať vaše zvykové práva, to si hryznem do jazyka, budem akceptovať pre túto chvíľu, keď sa mi niekto ospravedlní a povie, že zabudol, že musel odísť. A ja budem rešpektovať, avizujem, že ho zastúpi pán Kažimír. Ale nebudem rešpektovať toto, prosím vás. Tomuto rozumiem, toto viem. To ste mi nemuseli od pána Knappa nosiť, úplne zbytočne. Laššáková, Jana, podpredsedníčka NR SR Ale máte tu generálne splnomocnenie od vlády vyjadrené v uznesení „v prípade neprítomnosti pána predsedu“. Pán predseda musel odísť, takže je tu prítomný pán podpredseda a minister financií. Poprosím vás, aby ste... Hlina, Alojz, poslanec NR SR Pani predsedajúca, ja vám to skúsim odcitovať. Pán premiér dneska o 14.00 hodine povedal... Laššáková, Jana, podpredsedníčka NR SR Ale nehádajme sa, vieme, čo pán premiér povedal. Ale no... Hlina, Alojz, poslanec NR SR Ja sa nechcem s vami hádať, len vám to rekapitulujem. Ja sa nechcem s vami hádať, ja mám dneska významný deň, dneska je dvojka Dedičstvo. Prosím vás, nekazte mi to. Laššáková, Jana, podpredsedníčka NR SR No tak práve preto. Hlina, Alojz, poslanec NR SR Takže vám hovorím, čo povedal. Laššáková, Jana, podpredsedníčka NR SR Nekazte si to sám. Hlina, Alojz, poslanec NR SR Ja si to nebudem kaziť. Vy si plňte svoje povinnosti alebo si zmeňte rokovací poriadok. Nemôže sem niekto prísť nafúknutý ako balón s tým, že odbije si svojich pätnásť minút a zmizne. Keď chcel zmiznúť, mal povedať: „Prepáčte, odchádzam, zastúpi ma kolega. Bol by som to rešpektoval. A budem to rešpektovať. Môžete to sekundárne napraviť, že sem donesiete telefonické ospravedlnenie, že, žiaľ, sa to zabudlo a do budúcna sa to nestane. Budem to rešpektovať. Prosím vás pekne, vydržte to so mnou, vydržte to, naučte sa to. Som to avizoval dopredu. Minule som to avizoval. Teraz to avizujem. Keby bol prišiel a povedal, že bude musieť odísť, zastúpi ho, nepoviem pol slova. Prišiel a povedal, že bodu hodina otázok a interepelácií sa nezúčastní pán minister vnútra, zastupuje ho pán Počiatek, a pán minister Žiga, zastúpi ho pán, neviem, kto ho zastupoval, Jahnátek. To je celé, čo povedal. Môžete si to prehrať. Keď vám pán Knapp doniesol toto, nech vám donesie prepis toho, čo povedal. Nepovedal, že odchádza, bol povinný tu byť. Laššáková, Jana, podpredsedníčka NR SR Pán poslanec, poprosím vás... Hlina, Alojz, poslanec NR SR Neproste ma, prosím vás, zabezpečte mi, čo som povedal. Laššáková, Jana, podpredsedníčka NR SR Rozprávajte, máte slovo, ste pri mikrofóne, nech sa páči. Hlina, Alojz, poslanec NR SR Nemám koho interpelovať. Laššáková, Jana, podpredsedníčka NR SR Ale podpredseda vlády je prítomný. Hlina, Alojz, poslanec NR SR Ja som dal dve interpelácie na premiéra. Laššáková, Jana, podpredsedníčka NR SR Nebudem sa s vami hádať. Naozaj nebudem sa s vami hádať. Hlina, Alojz, poslanec NR SR A som poslanec poslaneckého zboru, ma sem zvolili. A ja mám právo ich odpoveď na tie interpelácie klásť jemu, pokiaľ nie je ospravedlnený. Nebol ospravedlnený. Nerozumiete. Ešte raz a pomaly, prosím vás, ja nie som vo vašej firemnej kultúre, možno je u vás taká firemná kultúra, so mnou rozprávajte ináč... Laššáková, Jana, podpredsedníčka NR SR Ale však sa rozprávame ako najslušnejšie môžeme, pán poslanec. Hlina, Alojz, poslanec NR SR No tak. Laššáková, Jana, podpredsedníčka NR SR A nejdeme vôbec takto komunikovať. Ja vás žiadam, ste pri rečníckom pulte, takže pokračujte vo svojich interpeláciách. Hlina, Alojz, poslanec NR SR Nemám koho interpelovať. Nerozumiete tomu? Laššáková, Jana, podpredsedníčka NR SR Dobre, nech sa páči, môžete stáť, asi naozaj dneska skončíme. Do 19.00 hodiny nebudeme o ničom rokovať. Podľa schváleného programu bod interpelácie trvá do 19.00 hodiny. Takže až chcete mať všetkých poslancov ako rukojemníkov, nech sa páči. (Hlasy v sále.) Hlina, Alojz, poslanec NR SR Áno, choďte si na pivo, nech si tu stojím. Choďte tam a rozprávajte sa, ako tam jeden blbec stojí, to ešte vydržíte. Ja viem, že vy vydržíte, že sú rukojemníci ľudia tejto krajiny. To choďte, nech sa páči, pán Blanár. Choďte, nech sa páči. A ešte do ďalších piatich funkcií kandidujte, lebo vy a... Laššáková, Jana, podpredsedníčka NR SR Poprosím vás pekne, aby ste vypli pána poslanca, keďže vôbec nehovorí k veci. Hlina, Alojz, poslanec NR SR ... to zvládnete. Ste povedali, že idete na pivo, nie? Laššáková, Jana, podpredsedníčka NR SR Poprosím vás, vypnite pána poslanca. Hlina, Alojz, poslanec NR SR Tak choďte na pivo. Ja čakám na vášho premiéra. Vy si choďte na pivo.